Държавен вестник, бр. 78, 2009 г., стр. 65

БРОЙ  78	
Д Ъ Р Ж А В Е Н  В Е С Т Н И К 	
СТР.  65  
2. в тях има легла, окомплектувани с по­
стелъчен инвентар (чаршафи, калъфки, одеяла, 
възглавници), маса, два стола, шкаф за лични 
вещи, сапун и кърпи;
3. осигурено им е постоянно наблюдение 
от страна на ОДЧ – директно или чрез ви­
деокамера на монитор;
4. в тях са монтирани сигнални бутони 
на достъпно за задържаните малолетни и 
непълнолетни място;
5. стъклата на прозорците им са обезопа­
сени от вътрешната страна с метална мрежа, 
така че малолетните и непълнолетните да не 
могат да ги достигнат;
6. в тях не се допуска наличието на открити 
електроизточници, остри, режещи, запалител­
ни и други предмети, които биха застрашили 
здравето и живота на задържаните. 
Чл. 75. (1) Лицата, на които е предоста­
вена полицейска закрила, не могат да бъдат 
третирани като задържани лица, поради ко­
ето помещенията, предвидени за тях, следва 
да бъдат извън местата за настаняване на 
задържаните лица. 
(2) В структурите на МВР, където няма 
техническа възможност за изграждане на две 
отделни помещения за малолетни и непълно­
летни, не се допуска настаняването в едно и 
също помещение, по едно и също време, на 
задържани малолетни и непълнолетни лица 
по ЗМВР и такива, на които е предоставена 
полицейска закрила по Закона за закрила на 
детето.
Раздел II
Изисквания и оборудване на обслужващите 
помещения
Чл. 76. (1) Помещенията за водене на раз­
пит са звукоизолирани и разполагат с гаран­
тирано основно и аварийно осветление, като 
същевременно отговарят на следните условия: 
1. нямат застрашителен вид – да не са 
изцяло декорирани в черно и да не са обо­
рудвани с прожектори, насочени към стола, 
използван от лицето, подложено на разпит; 
2. почистени, проветрени, затоплени и 
позволяват на всички участващи в процеса 
на разпит да са седнали на столове от един 
и същ тип и стандарт, осигуряващи сходен 
комфорт; 
3. столът и масата на разпитвания са не­
подвижно закрепени за пода и/или стените;
4. има апаратура за осъществяване на пълен 
електронен аудио- и видеозапис на водения 
разпит, която задължително се използва, за 
контрол по спазването на реда по пребиваване 
на задържаното лице и зачитане на правата му; 
5. няма предмети като дървени палки, 
дръжки от метли, бухалки, метални прътове, 
парчета от плътен електрически кабел, имита­
ция на огнестрелни оръжия или ножове и други 
предмети, които могат да бъдат използвани с 
цел насилие или да създадат впечатление за 
заплаха спрямо задържаните лица. 
(2) Направените аудио- и видеозаписи на 
проведения разпит се съхраняват в струк­
турното звено за срок 30 дни от неговото 
осъществяване. 
(3) За осъществяване на наблюдение и скри­
то разпознаване в помещенията за водене на 
разпит се допуска монтажът на „оперативно 
огледало“.
Чл. 77. Помещенията за свиждане и среща 
с адвокат се звукоизолират и осигуряват с га­
рантирано основно и аварийно осветление, като 
същевременно отговарят на следните условия: 
1. столовете, масите и други предмети в 
тях са неподвижно закрепени за пода и/или 
стените;
2. осигуряват конфиденциалност на раз­
говора, като същевременно съществува въз­
можност за визуален контрол от охраната 
през остъклена част на вратата или по друг 
подходящ начин. 
Чл. 78. (1) В санитарно-хигиенните помеще­
ния не се допуска да има открити ел. инста­
лации, а тоалетните и мивките са изработени 
от нечуплив материал. Ако има бойлер, той 
се монтира така, че до него да нямат достъп 
задържаните лица. 
(2) В частта на местата за настаняване 
на задържани лица, където са помещенията 
за задържане, се осигурява тоалетна и по 
възможност баня, която се ползва само от 
задържаните лица. 
Чл.  79. (1) Помещенията за приемане 
на лица и обработка на документацията по 
задържане са самостоятелни помещения за 
временен престой на лица, подлежащи на 
задържане, които са с мярка „задържане под 
стража“, лишени от свобода и принудително 
доведени. 
(2) В помещенията за приемане на лица и 
обработка на документацията по задържане 
лицата по ал. 1 престояват само в рамките 
на процедурата по обработка на документите 
за решаване на въпроса на тяхното пребива­
ване в структурата на МВР, освобождаване 
или предаване на органите на правосъдието.
(3) В помещенията за приемане на лица и 
обработка на документацията по задържане, 
както и в местата за настаняване на задържани 
лица като цяло не се допуска наличието на 
метални тръби (релси) за закопчаване с белез­
ници. В тях се монтират неподвижно закрепени 
за пода места за сядане (пейки) с възможност 
за закопчаване с белезници към тях.
(4) В помещенията за приемане на лица и 
обработка на документацията по задържане 
се оборудва работно място с необходимата 
техника и документация за обработката и 
задържането на лица.